b"\n_START_ARTICLE_\nDen Internationale Olympiske Komit\xc3\xa9\n_START_SECTION_\nIOC-medlemmer\n_START_PARAGRAPH_\nIOC har altid v\xc3\xa6ret selvsupplerende med medlemmer og er derfor blevet kritiseret for at v\xc3\xa6re udemokratisk. IOC's synspunkt er, at et land ikke v\xc3\xa6lger en repr\xc3\xa6sentant til IOC, men IOC udpeger individuelle medlemmer, der kan v\xc3\xa6re repr\xc3\xa6sentanter for IOC i et land. I 1999 vedtog IOC en r\xc3\xa6kke regler, der skulle skabe st\xc3\xb8rre tillid til IOC. \xc3\x86ndringerne kom efter massiv kritik af den lukkede organisation samt eksempler p\xc3\xa5 en r\xc3\xa6kke tilf\xc3\xa6lde af korruption i forbindelse med valg af kommende v\xc3\xa6rtbyer for de Olympiske Lege. IOC opstillede nedenst\xc3\xa5ende regler, hvor hovedparten af medlemmerne dog ikke v\xc3\xa6lges til organisationen, men derimod udpeges af IOC."